CELEX: C2006/281/18
Language: fi
Date: 2006-11-18 00:00:00
Title: Asia C-526/04: Yhteisöjen tuomioistuimen tuomio (toinen jaosto) 7.9.2006 (Cour de cassationin (Ranska) esittämä ennakkoratkaisupyyntö) — Laboratoires Boiron SA v. Union de recouvrement des cotisations de sécurité sociale et d'allocations familiales (Urssaf) de Lyon, jolle Agence centrale des organismes de sécurité socialen (ACOSS) oikeudet ja velvollisuudet ovat siirtyneet (Valtiontuet — EY 87 artikla ja EY 88 artiklan 3 kohta — Lääkkeiden suoramyynnistä maksettava vero — Lääketehtaiden verottaminen, mutta ei tukkukauppias-jakelijoiden — Kielto panna täytäntöön ilmoittamaton tukitoimenpide — Mahdollisuus vedota tukitoimenpiteen lainvastaisuuteen veron takaisin saamiseksi — Korvaus, joka edustaa vastiketta tukkukauppias-jakelijoille asetetusta julkisen palvelun velvoitteesta — Liiallista korvausta koskeva todistustaakka — Kansallisessa lainsäädännössä säädetyt yksityiskohtaiset säännöt — Kielto tehdä veron takaisin saaminen käytännössä mahdottomaksi tai suhteettoman vaikeaksi)

18.11.2006   
            
            
               FI
            
            
               Euroopan unionin virallinen lehti
            
            
               C 281/12
            
         Yhteisöjen tuomioistuimen tuomio (toinen jaosto) 7.9.2006 (Cour de cassationin (Ranska) esittämä ennakkoratkaisupyyntö) — Laboratoires Boiron SA v. Union de recouvrement des cotisations de sécurité sociale et d'allocations familiales (Urssaf) de Lyon, jolle Agence centrale des organismes de sécurité socialen (ACOSS) oikeudet ja velvollisuudet ovat siirtyneet
   (Asia C-526/04) (1)
   
   (Valtiontuet - EY 87 artikla ja EY 88 artiklan 3 kohta - Lääkkeiden suoramyynnistä maksettava vero - Lääketehtaiden verottaminen, mutta ei tukkukauppias-jakelijoiden - Kielto panna täytäntöön ilmoittamaton tukitoimenpide - Mahdollisuus vedota tukitoimenpiteen lainvastaisuuteen veron takaisin saamiseksi - Korvaus, joka edustaa vastiketta tukkukauppias-jakelijoille asetetusta julkisen palvelun velvoitteesta - Liiallista korvausta koskeva todistustaakka - Kansallisessa lainsäädännössä säädetyt yksityiskohtaiset säännöt - Kielto tehdä veron takaisin saaminen käytännössä mahdottomaksi tai suhteettoman vaikeaksi)
   (2006/C 281/18)
   Oikeudenkäyntikieli: ranska
   Ennakkoratkaisua pyytänyt tuomioistuin
   Cour de cassation
   Pääasian asianosaiset
   
      Kantaja: Laboratoires Boiron SA
   
      Vastaaja: Union de recouvrement des cotisations de sécurité sociale et d'allocations familiales (Urssaf) de Lyon, jolle Agence centrale des organismes de sécurité socialen (ACOSS) oikeudet ja velvollisuudet ovat siirtyneet
   Oikeudenkäynnin kohde
   Ennakkoratkaisupyyntö — Cour de cassation (Ranska) — EY:n perustamissopimuksen 86 ja 87 artiklan tulkinta — Sen katsominen valtiontueksi, että tukkukauppiailla, joilla on valikoimiaan, varastojaan ja toimitusaikojaan koskevia tiettyjä julkisen palvelun velvoitteita, ei ole velvollisuutta maksaa lääkevalmisteiden tukkumyyntiä rasittavaa veroa (tukkukauppias-jakelijat)
   Tuomiolauselma
   
               1)
            
            
               Yhteisön oikeutta on tulkittava niin, että lääketehtaalla, jonka on maksettava sosiaaliturvan rahoittamisesta vuodeksi 1998 19.12.1997 annetun lain nro 97–1164 12 §:ssä säädetyn kaltainen maksu, on oikeus vedota siihen, että se, että tukkukauppias-jakelijoilla ei ole velvollisuutta maksaa tätä maksua, on valtiontukea, saadakseen palautusta maksettujen summien siitä osasta, joka vastaa tukkukauppias-jakelijoiden perusteettomasti saamaa taloudellista etua.
            
         
               2)
            
            
               Yhteisön oikeuden vastaista ei ole sellaisten kansallisten oikeussääntöjen soveltaminen, joiden mukaan mainitun lain nro 97–1164 12 §:ssä säädetyn kaltaisen pakollisen maksun palauttamisen edellytyksenä on palauttamisvaatimuksen esittäjän esittämä näyttö siitä, että tukkukauppias-jakelijoiden saama etu niiden verottamatta jättämisestä ylittää niille kansallisessa lainsäädännössä asetetuista julkisen palvelun velvoitteista syntyvät lisäkustannukset, ja erityisesti siitä, että ainakin yksi asiassa C-280/00, Altmark Trans ja Regierungspräsidium Magdeburg, 24.7.2003 annetulla tuomiolla täsmennetystä edellytyksestä ei ole täyttynyt.
               Jos kansallinen tuomioistuin toteaa, että Boironin kaltaiselle lääketehtaalle asetettu todistustaakka siitä, että tukkukauppias-jakelijat saavat liiallisen korvauksen, ja siten suoramyyntiveron valtiontuen luonteesta voi tehdä mahdottomaksi tai suhteettoman vaikeaksi tällaisen näytön esittämisen erityisesti siksi, että se koskee tietoja, joita tällaisella tehtaalla ei voi olla, sillä on tehokkuusperiaatteen noudattamisen takaamiseksi velvollisuus turvautua kaikkiin kansallisessa lainsäädännössä sen käyttöön annettuihin menettelyllisiin keinoihin, joihin kuuluu välttämättömien selvittämistoimien määrääminen, mukaan lukien asianosaisen tai sivullisen henkilön määrääminen toimittamaan asiakirja tai muu todiste.
            
         
      (1)  EUVL C 69, 19.3.2005.